Votkinsk
Votkinsk on linn Venemaal Udmurdi Vabariigis, Votkinski rajooni keskus. Asub Votka jõe ääres. Votkinsk on asutatud 1759. aastal, linnaõigused sai 1935. Votkinskis on sündinud helilooja Pjotr Tšaikovski. Linn on masinatööstuse keskus. Seal toodetakse pesumasinaid, mikrolaineahjusid, aga ka mandritevahelisi rakette Topol-M. 30 km kaugusel linnast asub Votkinski HEJ.